Albert Memmi

Llenor ac ysgrifwr o Diwnisia yw Albert Memmi (Arabeg: ألبرت ميمي‎;  15 Rhagfyr 1920 – 22 Mai 2020).

Cafodd ei eni yn Nhiwnisia, trefedigaeth Ffrengig ar y pryd, i deulu Arabeg ei iaith. Mae'n fab i François Memmi, crefftwr o dras Iddewig-Eidalaidd, a Marguerite Sarfati, Iddewes Seffardi. Dilynodd addysg Ffrengig, yn gyntaf yn lycée Carnot yn Nhiwnis ac ym Mhrifysgol Algiers, lle astudiodd athroniaeth. Aeth wedyn i'r Sorbonne, ym Mharis. Darganfu Memmi ei hyn ar groesffordd ddiwylliannol, ac adlewyrchir hyn yn ei waith ysgrifennedig.

Er iddo gefnogi'r symudiad cenedlaetholgar a'u hamcan o annibyniaeth i Diwnisia, teimlai'n aniddig yn y gyfundrefn Fwslemaidd newydd.

Cyhoeddodd ei nofel led-hunangofiannol, La Statue de Sel ("Cerflun halen"), yn 1953, gyda rhagair gan Albert Camus. Traethawd damcaniaethol dan yr enw Portrait du colonisé, précédé du portrait du colonisateur publié yw ei lyfr mwyaf adnabyddus. Fe'i gyhoeddwyd yn 1957 gyda rhagair gan Jean-Paul Sartre. Amlinella'r traethawd y modd y mae'r berthynas rhwng trefedigaethwyr a brodorion cynhenid y drefedigaeth yn cyflyru ymddygiad y naill a'r llall.

Categori:Athronwyr gwleidyddol
Categori:Athronwyr o Diwnisia
Categori:Damcaniaeth feirniadol
Categori:Genedigaethau 1920
Categori:Marwolaethau 2020
Categori:Llenorion Ffrangeg o Diwnisia
Categori:Ysgolheigion ôl-drefedigaethol